Nyhedsbrev Marts 2024

Der har været afholdt Generalforsamling i Mølleparkens Ejerlaug, hvor 31 personer fordelt på 18 husstande deltog - ikke engang halvdelen af alle huse var repræsenteret, det var lidt nedslående. Men de, der kom, havde en hyggelig aften, tror vi. Tak til de deltagende.

* Resultaterne af diverse beslutninger og diskussioner blev, at bestyrelsen i forhåbentlig nærmeste fremtid sørger for at det første bump (foran nummer 2) vil blive sænket yderligere, så den forhåbentlig har samme form og højde som de resterende.
* Dertil skal vi til at have gang i nedbrydningen af legepladsen, hvilket vi håber på stor opbakning til. Herefter skal den opbygges igen af professionelle håndværkere. Efterfølgende skal vi bruge en hverdagsaften på at fordele flis på området.
* Der var også valg til bestyrelsen og den nye har konstitueret sig som følgende:

Formand: Eva Zickert

Næstformand: Brian Berthelsen

Kassér: Ulrik Lauersen

Sekretær: Lotte Christensen

Menig medlem: Alice Sørensen

Der er i kalenderen kommet 4 mødedatoer:

11.06 - 11.09. - 05.12. - 23.01.

* Omdelt i postkasserne kommer et skriv med alle datoerne, som vi skal samles på for at arbejde, hygge, fest og ønske God Jul. De findes også her:

Nedbrydning af legepladsen: 13.4. Det er vigtigt at komme denne dag. Kan man ikke lige ”nedbryde”, så er der lettere jobs også.

Sommerfesten: 31.08. Lenette og Mie sidder i festudvalget, de kommer med detaljer herom senere.

Arbejdslørdag: 21.09. Vi gør Mølleparken vinterklar.

Solhvervsfest: 21.12. kl. 17-18.

* Til sidst en opfordring til at være med i Facebookgruppen. Vi har planer om, at denne kunne være med til at skabe mere sammenhold ved at alle spontant kan invitere til fx strikkeaftener (med kage), Vinterbadning (med kage), gåture (med kage), vinsmagning (med chips!) og meget andet - det kunne være herligt.